ij astro AWANI Bakal pelabur jumpa kementerian untuk kendalikan kilang penapisan gula Bernama | Diterbitkan pada Jun 24, 2019 07:00 MYT r p Chong (kiri) berbincang dengan Pengarah KPDNHEP Sarawak, Datuk Stanley Tan pada Majlis Ramah Tamah Gawai Raya KPDNHEP 2019, 23 Jun, 2019. - Foto BERNAMA KUCHING: Beberapa bakal pelabur menemui pihak Kementerian Perdagangan Dalam Negeri dan Hal Ehwal Pengguna (KPDNHEP) selaku badan yang mengawal bekalan gula susulan hasrat mereka untuk mengendalikan kilang penapisan gula, kata Timbalan Menteri berkenaan Chong Chieng Jen. Beliau berkata mereka bersedia untuk melabur bagi menambah baik sistem bekalan susulan dakwaan MSM Malaysia Holdings Bhd (MSM) bahawa ia berkemungkinan terpaksa ditutup akibat kilang penapisan gula itu kurang mendapat keuntungan. "Pihak (domestik) yang berminat ini telah mendekati kami dan turut sanggup menjadikan sistem tersebut supaya lebih etisien ke arah menyediakan bekalan gula yang lebih murah daripada kilang-kilang ini yang kesemuanya terletak di Semenanjung buat masa ini. "Setakat ini, MSM tidak mengadakan pertemuan dengan kementerian saya, jadi kami boleh menguruskan pertemuan dengan bakal pelabur, berbanding mencatat kerugian dan menutup kilang itu," katanya kepada
pemberita selepas menghadiri program Ramah Tamah Gawai Raya 2019 anjuran kementerian itu, di sini pada Ahad. /MSM mendakwa pengeluaran jumlah permit import (AP) kepada pengeluar makanan dan minuman (FB) di Sarawak menjejaskan prestasinya. Sebelum ini Chong mengumumkan bahawa dasar baharu kementerian itu membenarkan pengeluar FB di Sarawak untuk mengimport gula dari luar negara. Ketika ini mereka menerima bekalan gula dari Thailand dengan harga RM1.70 sekilogram, termasuk caj pengangkutan berbanding RM2.70 sekilogram dan kadang kala pada harga yang lebih tinggi daripada MSM dan Central Sugar Retinery Sdn Bhd (CSR). Berhubung penguatkuasaan KPDNHEP Sarawak bagi Skim Kawalan Harga Musim Perayaan bersempena Aidiltitri dan Gawai Dayak, Chong berkata setakat ini pihaknya tidak menerima sebarang aduan mengenai penjual yang tidak mematuhi arahan. Skim tersebut dilaksanakan mulai 25 Mei hingga 7 Jun bersempena Gawai dan 21 Mei hingga 19 Jun bagi Aidiltitri di bawah Akta Kawalan Harga dan Anti Pencatutan 2011. - BERNAMA 10